111. ΑΠΟΦΑΣΗ ΑΝΑΠΛ. ΥΠΟΥΡΓΟΥ ΕΞΩΤΕΡΙΚΩΝ Αριθ.Η.9040/12/1485 της 2/18 Ιουν.  1987 (ΦΕΚ Β΄ 308) Αρμοδιότητες Ειδικής Νομικής Υπηρεσίας για θέματα Ευρωπαϊκών Κοινοτήτων. Έχοντας υπόψη: 1.Τις διατάξεις του άρθρ. 1 του Νόμ. 1640/1986 «Περιγραφή εκτελεστηρίου τύπου στις αποφάσεις οργάνων των Ευρωπαϊκών Κοινοτήτων, σύσταση Ειδικής Νομικής Υπηρεσίας και άλλες διατάξεις». 2.Τις διατάξεις της παρ. 2α του άρθρ. 47 του Νόμ. 419/1976 «Περί Οργανισμού Υπουργείου Εξωτερικών» όπως αυτή προστέθηκε με την παρ. 1 του άρθρ. 2 του Νόμ. 1640/1986, αποφασίζουμε: Άρθρ.1.-Η Ειδική Νομική Υπηρεσία για θέματα Ευρωπαϊκών Κοινοτήτων του Υπουργείου Εξωτερικών είναι αρμόδια για: 1.Την εκπροσώπηση της Ελληνικής Δημοκρατίας ενώπιον του Δικαστηρίου των Ευρωπαϊκών Κοινοτήτων. 2.Την εκπροσώπηση της Ελληνικής Δημοκρατίας στις δικαστικές και διοικητικές αρχές των Κρατώνμελών της Ευρωπαϊκής Κοινότητας για θέματα που αφορούν την εφαρμογή του κοινοτικού δικαίου. 3.Οι εκπρόσωποι της Ελληνικής Δημοκρατίας κατά την παράσταση στις Αρχές των δύο προηγουμένων παραγράφων, είναι δυνατόν να επικυρούνται από νομικούς, δικηγόρους ή τεχνικούς συμβούλους άλλων Υπουργείων ή Οργανισμών. 4.Ο Υπουργός Εξωτερικών δύναται να αναθέτει την εκπροσώπηση της Ελληνικής Δημοκρατίας στις παραπάνω Αρχές και σε μέλη του Διδακτικού και Ερευνητικού Προσωπικού Νομικών Σχολών των Ανωτάτων Εκπαιδευτικών Ιδρυμάτων. Ήδη για την εκπροσώπηση στο Δικαστήριο Ευρωπαϊκών Κοινοτήτων κ.λ.π. της Ελληνικής Δημοκρατίας βλέπε άρθρ. 39 Νόμ. 1947/1991, ΦΕΚ Α΄ 70 (τομ. 10Α, σελ. 290,39). Άρθρ.2.-Η ΕΝΥΕΚ είναι αρμόδια για την αντιμετώπιση νομικών ζητημάτων που ανακύπτουν από την εν γένει εφαρμογή του κοινοτικού δικαίου. Ειδικότερα η ΕΝΥΕΚ σε συνεργασία με άλλα, κατά περίπτωση, Υπουργεία είναι αρμόδια για την τελική διατύπωση των θέσεων της Ελληνικής Δημοκρατίας επί νομικών θεμάτων στα όργανα της Ευρωπαϊκής Κοινότητας. Αρθρ.3.-Στα πλαίσια της διαδικασίας περιγραφής του εκτελεστηρίου τύπου, η ΕΝΥΕΚ επικουρεί τον Υπουργόν Εξωτερικών κατά τη διενέργεια του ελέγχου της γνησιότητας των αποφάσεων των οργάνων των Ευρωπαϊκών Κοινοτήτων. 